Datum: 22. 9. 2023

ZADEVA: POJASNILO 2 K RAZPISNI DOKUMENTACIJI ŠT. **JPE-SPV-299/23 - Elektroinštalacijska dela za obdobje dveh let**

1. **Dne 21. 9. 2023 smo prejeli vprašanje potencialnega ponudnika z naslednjo vsebino:**

»Spoštovani naročnik,

Pravilnik, ki ga navajate, v 86. členu, zadnji odstavek 4. točke predmetnega člena določa: "Delo lahko opravljajo samo ustrezno usposobljene osebe elektrotehniške stroke." in nikjer ne navaja katere certifikate oziroma potrdila morajo taki delavci imeti, niti kdo takšna potrdila izdaja.

Pogojevanje sodelovanja potencialnih ponudnikov z imetjem certifikatov, ki jih ne predpisuje zakonodaja in jih izdajajo privatni subjekti, je v nasprotju z javnonaročnikško zakonodajo, zato vas ponovno pozivamo, da to zahtevo umaknete iz razpisa.

Delavci, k so usposobljeni za elektrotehniško stroko se ravnajo po premdetnem pravilniku in poznajo delovane sistemov pod napetostjo s certifikatom ali brez certifikata, ki ga zahtevate. Če bi certifikat predpisoval pravoveljavni predpis Republike Slovenije in bi ga izdajala državna inštitucija Republike Slovenije, potem bi takšna zahteva bila upravičena, v tem primeru pa ni. Certifikati zasebnih subjektov ne morejo biti merilo in pogoj za sodelovanje v javnih naročilih.

Ponovno preučite zahtevo in umaknite nezakonitost iz razpisne dokumentacije.

Hvala za razumevanje.

S spoštovanjem!«

Odgovor naročnika na zgornje vprašanje potencialnega ponudnika:

Naročnik vztraja pri odgovoru št. 2 podanega v Pojasnilu št. 1 z dne 21.9.2023, glede zahtevanih potrdil za delo pod pogoji DPN, ki obsegajo dela na nizki napetosti do 1000V izmenične oz. 1500V enosmerne napetosti.

Pravilnik o varstvu pri delu pred nevarnostjo električnega toka (Uradni list RS, št. 29/92, 56/99 – ZVZD in 43/11 – ZVZD-1), v 54. členu tudi jasno navaja posebne interne predpise, za izvajanje tovrstnih del, ki jih v podjetju Energetika Ljubljana d.o.o. tudi dosledno upoštevamo. Kot že navedeno, kot veliko elektro energetsko podjetje ne moremo tvegati in prepuščati proizvodnje naključjem ter smo primorani zagotoviti vse možne varnostne ukrepe za kvalitetno in predvsem varno izvedbo del, ter tako poskrbeti za zaščito izvajalca, kot tudi lastne odgovornosti za izvedbo del.

1. **Dne 21. 9. 2023 smo prejeli vprašanje potencialnega ponudnika z naslednjo vsebino:**

»Ali v ponudbo lahko predložimo referenčna potrdila iz drugih razpisov, ki vsebujejo vse zahtevane podatke predmetnega referenčnega potrdila?«

Odgovor naročnika na zgornje vprašanje potencialnega ponudnika:

Ponudnik lahko predloži referenčno potrdilo tudi na drugih potrjenih obrazcih, v kolikor taki obrazci (referenčna potrdila) potrjujejo in vsebujejo vse zahtevane podatke naročnika, v skladu z določili razpisne dokumentacije št. JPE-SPV-299/23.

1. **Dne 21. 9. 2023 smo prejeli vprašanje potencialnega ponudnika z naslednjo vsebino:**

»Prosimo za potrditev, da Pooblastil za pridobitev dokazil iz uradnih evidenc za fizične in pravne osebe ni potrebno več podpisovati s strani fizičnih oseb, saj zadošča, da ponudnik navede zgolj EMŠO osebe na pdlagi katerega lahko naročnik dostopa do željenih podatkov.

Hvala za potrditev.«

Odgovor naročnika na zgornje vprašanje potencialnega ponudnika:

Zaželeno je, da so pooblastila podpisana s strani fizičnih oseb, bo pa naročnik sprejel ponudbo tudi pooblastilo, iz katerega so razvidni podatki, kot so: ime in priimek, EMŠO.

1. **Dne 22. 9. 2023 smo prejeli vprašanje potencialnega ponudnika z naslednjo vsebino:**

»Kako lahko, kot ponudnik, podamo oceno za dvižne naprave, podeste, odre, zaradi konkurečnosti ponudbe, saj v popisih to ni zajeto.

Prosimo, da naročnik navedeno črta iz zahtev in sam priskrbi navedeno opremo.

LP«

Odgovor naročnika na zgornje vprašanje potencialnega ponudnika:

Naročnik ne bo črtal besedila navedenega v Pisnem sporazumu o skupnih varnostnih ukrepih in ravnanju z okoljem v JAVNEM PODJETJU ENERGETIKA LJUBLJANA d.o.o. (v nadaljevanju: Pisni sporazum), ki je priloga št. 3 okvirnega sporazuma. Kot je zapisano v osnutku okvirnega sporazuma je v četrtem in petem odstavku 4. člena okvirnega sporazuma napisano tudi:

»Naročnik si pridržuje pravico naročati tudi izvedbo druge vrste storitev s področja predmeta javnega naročila, ki v okvirnem sporazumu oz. v ponudbenemu predračunu izvajalca (priloga št. 2 k temu okvirnemu sporazumu) niso posebej navedene, smiselno pa po vsebini sodijo med storitve, ki so predmet tega okvirnega sporazuma, in sicer pod enakimi pogoji kot veljajo za storitve, navedene v tem členu oz. v ponudbenem predračunu izvajalca. Cene izvedbe storitev ne smejo presegati primerljivih cen na tržišču. Stranki okvirnega sporazuma se bosta v navedenem primeru medsebojno pisno dogovorili za ceno izvedbe teh storitev ter jo dodali na ponudbeni predračun izvajalca.

Cene ostalih rezervnih delov in potrošnega materiala, ki niso navedene v ponudbenem predračunu izvajalca, se bodo zaračunavale na osnovi vsakokratne predhodno pisno predložene in s strani naročnika preverjene ter pisno potrjene ponudbe, iz katere bo razvidna opredelitev, količina in cena rezervnega dela z montažo.«

To pojasnilo postane sestavni del razpisne dokumentacije.

*Pojasnilo je bilo dne, 22. 9. 2023 objavljeno tudi na Portalu javnih naročil.*

Lepo pozdravljeni!

JAVNI HOLDING Ljubljana

Sektor za javna naročila